La nomenclatura binomenałe, o nomenclatura binòmia, ła ze na convension stàndar doparada in sistemàtega par darghe el nome a na spece. Come ne sujerise ła paroła "binomenałe", el nome sientifego de na specie el vien conià da ła conbinasion de do nomi: el nome del zènaro al cuało ghe apartien ła spece on epìteto che caraterixa e destìngue cheła spece da chełe altre apartegnenti a chel'isteso zènaro. El primo tèrmano el porta senpre ła łétara de prinsìpio maiùscoła, mentre el segondo tèrmano el vien scrivesto in minùscolo; tuti do i nomi in pì i va scrivesti in corsivo . Col zènaro el ze stà tratà antesedentemente tratà inte el testo o co se ga zà metesto in lista de łe spece de chel zènaro, in sto cazo, el nome zenèrego erl połe èsar scursà solché so ła so łétara de prinsìpio ma no ła ga mai da mancar. Soło in rare ocazion sto scursamento el njien doparà comunemente al posto del nome intiero, par esempio el batero el vien de frecuente scrivesto solché cofà .